# Koriander

Koriander er en etårig plante, som hører til skærmplantefamilien, fuldt udvokset bliver den ca. 60 cm høj. Planten stammer fra middelhavsområdet, hvorfra den har bredt sig til store del af verden. I østen har koriander stor udbredelse, som et vigtigt krydderi i madlavningen.

Urten blev bragt til Nordeuropa af romerne, der brugte den som krydderurt i maden, samt som konserverings- og lægemiddel. I 1492 kom den med Columbus til Caribien, og herfra bragtes den videre til de latinamerikanske lande.

Nu er koriander en almindelig og yndet plante i danske krydderurtebede. Blomsterne er uanselige, men ved nærmere eftersyn ganske smukke. Efter blomstringen sætter planten velduftende og dekorative frøkapsler, der når den knuses er glimrende krydderier i salater og til marinering af kød.